Luftfukter

En luftfukter er et apparat som øker luftfuktigheten i luften.

Luftfuktere brukes for å motvirke tørr luft, som særlig er aktuelt på vinterstid. Ifølge Norges Astma- og Allergiforbund er det imidlertid godt dokumentert at luftfuktere også kan føre til helseproblemer og fuktskader, selv om dette i nyere tid er omdiskutert. Dette inkluderer økt forekomst av sopp, midd og bakterier.

Motivasjon 
Dersom man har for tørr luft kan man bruke en luftfukter til å øke luftfuktigheten. Tørr luft inne oppstår som regel i situasjoner der man har en lavere temperatur ute enn inne, som er vanlig om vinteren. Når kald luft utenfra kommer inn og varmes opp vil den relative luftfuktigheten synke, og luften blir tørr.

Tørr luft inne kan gi problemer som:
 Tørre øyne
 Tørre slimhinner
 Tørr hud
 Tørt hår og tørre negler
 Sprekker i treverk som møbler og lister

Typer 
Det finnes flere typer luftfuktere:

 Ultrasonisk luftfukter, som blåser små dråper med vann ut i luften
 Dampbasert luftfukter, som koker opp vannet og slipper ut den varme dampen
 Evaporativ luftfukter, der en filtermatte suger vannet opp fra tanken og lar vannet fordampe fra filteret ved egen naturlig fordampning
 Luftvasker der vann ledes gjennom en trommel som bringer vannet opp i luften så det kan tilsettes luften ved naturlig fordampning

Se også 
Luftavfukter

Referanser 

Elektrisk husholdningsutstyr